3. Danmarks Vedplanter og Halv-Vedplanter 



97 



Omfang. Fra Sogn i Norge kendes et Træ, som 1864 havde 12 m 

 Højde og 2 m Omfang. 



O. G. Petersen omtaler en Del 

 Varieteter eller Smaa- Arter. Kirse- 

 bærtræet blomstrer i Maj, Frugterne 

 modnes i Juli. 



Det sure Kirsebærtræ {Prunus 

 cerasus L., C. vulgaris Mill.) dyrkes al- 

 mindelig, og findes hist og her forvildet 

 i Skov. 



Hæg (Prunus padus L., Cerasus 

 padus DO), ogsaa kaldet »Maj træ«, 

 er almindelig i Midtsjælland, Fyn (dog 

 ikke den sydlige Øgaard : M.T. Lange) 

 og paa Østkysten af Jylland, mest paa 

 fugtig, muldrig Bund i Krat og langs 

 Vandløb. I Ring Skov, 2 Mil v. f. 

 Aarhus, »danner den en væsent- 

 lig Bestanddel af Underskoven« (BT. 

 10: 201). Den vokser flere Steder 

 paa Djursland. Ligeledes er den 

 vild mange Steder i den nu tyske 

 Del af Halvøen. I Norge er Hæg 

 almindelig gennem hele Landet op 

 til Hammerfest (70°39'NBr.) og Syd- 

 varanger, og den gaar ogsaa langt 

 op i Sverige, i Norrland f. Ex. endog 

 700 m over Havet. Den er funden 

 af Hartz i Moselag fra Egetiden. 



Hægen er et Træ af Middelstør- 

 relse eller Højbusk (Langes største 

 Træ er 13,8 m højt og næsten 1 m 

 i Omf.). I Redaktør Allers Have ved 

 Bagsvær Sø findes et Træ med 3 

 ned i Jorden voksede Grene, som 

 har slaaet Rødder, og fra hvilke 

 mange nye Skud skyder op (Fig. 65). 

 Man har i Norge fundet et Træ med 

 liggende Stamme og rodslaaende Top. 



Ved Drammen i Norge har der været et Træ, som var 18,2 m højt og 

 1,69 m i Omfang. 



Den blomstrer i Maj og Juni. 



Bot. Tids. 35 (Warming, Skovene) 7 



Fig. 64. Et Træ af Fuglekirsebær (Prunus avium;. 

 Sydsjælland (Langebæk Vesterskov ved Peters- 

 værft). Aug. 1900. Stammens Tværmaal er omtr. 

 0,70 in. (Docent R. H. Stamm.) 



